钦定古今图书集成/明伦汇编/氏族典/第449卷 > 沈大廉
## 钦定古今图书集成/明伦汇编/氏族典/第449卷 > 沈大廉

按《万姓统谱》：大廉字元简，瑞安人。登建炎第，后为枢
密院详议官。绍兴更化，除监察御史。遇事敢言，无所
顾望。给事中周葵以封驳忤旨去职，大廉既陈其不
可，俄而中书舍人凌景夏相继去，大廉复言之，俱不
报。自以不得其言，力求补外，除直秘阁，福建提刑，一
时公议翕然归重。越明年卒。王十朋挽之曰：“能将一
诚字，了却百年身。则其充拓所学者有素矣。”子季丰，
登科。